OZNÁMENIE O VYHLÁSENÍ VÝBEROVÉHO KONANIA

Mesto Žilina na základe ustanovenia § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanovenia § 5 zákona č. 552/2003 Z. z. o výkone práce vo verejnom záujme v znení neskorších predpisov vyhlasuje

**výberové konanie**

na obsadenie pracovného miesta:

***riaditeľ/riaditeľka Centra voľného času, Kuzmányho 105, 010 01 Žilina.***

**Požiadavky**:

* kvalifikačné predpoklady a osobitné kvalifikačné požiadavky požadované pre príslušný druh a typ školského zariadenia v zmysle zákona č. 317/2009 Z. z. o pedagogických a odborných zamestnancoch a o zmene a doplnení niektorých zákonov v znení neskorších predpisov a podľa vyhlášky č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov v znení neskorších predpisov,
* najmenej 5 rokov pedagogickej činnosti,
* práca s počítačom (internet, word, excel),
* občianska a morálna bezúhonnosť,
* znalosť legislatívy,
* riadiace a organizačné schopnosti.

**Doklady požadované k prihláške na výberové konanie:**

* písomná žiadosť o zaradenie do výberového konania,
* overené doklady o vzdelaní,
* profesijný štruktúrovaný životopis,
* návrh koncepcie rozvoja centra voľného času,
* potvrdenie o telesnej a duševnej spôsobilosti vo vzťahu k výkonu činnosti,
* potvrdenie o dĺžke pedagogickej činnosti,
* výpis z registra trestov (nie starší ako 3 mesiace),
* súhlas so spracovaním osobných údajov pre potreby výberového konania v zmysle zákona č. 122/2013 Z . z. o ochrane osobných údajov v znení neskorších predpisov.

**Písomnú žiadosť a požadované doklady zaslať alebo osobne odovzdať v podateľni :**

Mestský úrad Žilina – Odbor školstva a mládeže

Námestie obetí komunizmu 1, 011 31 Žilina

Obálku treba viditeľne označiť heslom:

„Výberové konanie CVČ, Kuzmányho 105, Žilina - neotvárať!“

Termín uzávierky prihlášok je **11. apríla 2018 o 12.00 hod.**

Termín výberového konania bude prihláseným uchádzačom, ktorí spĺňajú požadované predpoklady, oznámený písomne.

Vyhlasovateľ si vyhradzuje právo nezaradiť do výberového konania uchádzačov, ktorí nespĺňajú podmienky výberového konania.